**projektas**

**reg. Nr. T-161**

**2.12.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2021 M. VASARIO 24 D. SPRENDIMO NR. T1-9 „DĖL VISUOMENEI BŪTINŲ VIETINIO REGULIARAUS SUSISIEKIMO AUTOBUSŲ MARŠRUTŲ SĄRAŠO PATVIRTINIMO IR NUOSTOLIŲ KOMPENSAVIMO“ PAKEITIMO**

2021 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į uždarosios akcinės bendrovės „Pasvalio autobusų parkas“ 2021 m. rugpjūčio 9 d. raštą Nr. SD-66 „Dėl naujo vietinio reguliaraus susisiekimo maršruto Nr. 64 „Pasvalys–Panevėžys–Pasvalys“, Pasvalio rajono savivaldybės taryba n u s p r e n d ž i a:

1. Pakeisti Visuomenei būtinų vietinio reguliaraus susisiekimo autobusų maršrutų sąrašą, patvirtintą Pasvalio rajono savivaldybės tarybos 2021 m. vasario 24 d. sprendimu Nr. T1-9 „Dėl Visuomenei būtinų vietinio reguliaraus susisiekimo autobusų maršrutų sąrašo patvirtinimo ir nuostolių kompensavimo“, papildant jį 52 eilute:

|  |  |  |  |
| --- | --- | --- | --- |
| Eil. Nr. | Maršrutas | Reisų skaičius per savaitę | Reisų skaičius per savaitę moksleivių vasaros atostogų metu |
| 52. | Nr. 64 „Pasvalys–Panevėžys–Pasvalys“ | 20 | 20 |

2. Sprendimas įsigalioja 2021 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2021-08-10

tel. (8 451) 54 114

Suderinta DVS Nr. RTS–166

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2021 M. VASARIO 24 D. SPRENDIMO NR. T1-9 „DĖL VISUOMENEI BŪTINŲ VIETINIO REGULIARAUS SUSISIEKIMO AUTOBUSŲ MARŠRUTŲ SĄRAŠO PATVIRTINIMO IR NUOSTOLIŲ KOMPENSAVIMO“ PAKEITIMO**

2021-08-10

Pasvalys

**1. Problemos esmė.**

Vadovaujantis Lietuvos Respublikos vietos savivaldos įstatymo 6 straipsnio 33 punktu, savivaldybių institucijos turi užtikrinti būtinų keleivinio kelių transporto paslaugų teikimą visuomenei nors ir vežėjams komerciškai nenaudingomis sąlygomis. Savivaldybių institucijos arba jų įgaliotos įstaigos, išduodančios vežėjams leidimus vežti keleivius vietinio reguliaraus susisiekimo autobusų maršrutais ir nustačiusios, kad šie maršrutai visuomenei yra būtini, tačiau vežėjams nuostolingi, kiekvieną mėnesį šiems vežėjams kompensuoja patirtus nuostolius, susidariusius dėl visuomenei teikiamų būtinų keleivių vežimo vietinio reguliaraus susisiekimo autobusų maršrutais paslaugų.

Šiuo sprendimu, atsižvelgiant į UAB „Pasvalio autobusų parkas“ raštą ir rajono gyventojų pageidavimus, keičiamas Visuomenei būtinų vietinio reguliaraus susisiekimo autobusų maršrutų sąrašas, kuris buvo patvirtintas Pasvalio rajono savivaldybės tarybos 2021 m. vasario 24 d. sprendimu Nr. T1–9 „Dėl Visuomenei būtinų vietinio reguliaraus susisiekimo autobusų maršrutų sąrašo patvirtinimo ir nuostolių kompensavimo“ papildant jį nauju maršrutu Nr. 64 „Pasvalys–Panevėžys–Pasvalys“.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšos numatytos Savivaldybės biudžete.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė